Kaisaniemen Tiikerit
Tiikerit perustettiin 30. elokuuta 1996 ja Pesäpalloliiton johtokunta hyväksyi sen Superpesikseen 30. syyskuuta. Joukkue pelasi ensimmäisen sarjaottelunsa 18. toukokuuta 1997, jolloin vastassa oli kotiottelussa Hyvinkään Tahko. Tiikerit voitti ottelun jaksoin 2–0 (2–1, 7–2). Seuran toiminnanjohtajana oli kesäkuusta 1997 Jorma Kosunen.
Kouvolan Pallonlyöjät
Kouvolan Pallonlyöjät ry. on pesäpallon erikoisseura Kouvolasta. Joukkueen nimestä käytetään lyhennystä KPL ja kutsumanimeä Kopla. Nykyään KPL pelaa Suomen korkeimmalla pesäpallon sarjatasolla, Superpesiksessä, 12 muun joukkueen kanssa. KPL:n pelipuvun väritys on musta-keltainen. KPL:n hallituksen puheenjohtajana toimii Jyrki Hyttinen. KPL:n kotikenttä sijaitsee aivan Kouvolan keskustassa Urheilupuistossa. Naisten joukkue nousi kaudeksi 2010 Superpesikseen, muttei ottanut sarjapaikkaa vastaan.